TRADUZZJONI FREELANCE MAL-QORTI TAL-ĠUSTIZZJA TAL-UE Il-Qorti tal-Ġustizzja tal-Unjoni Ewropea qiegħda tfittex ġuristi lingwisti esterni (persuni fiżiċi jew ġuridiċi) tal-ilsien Malti. Hija bi ħsieba tagħti b'mod regolari għat-traduzzjoni ċertu ammont ta' dokumenti lil kollaboraturi esterni permezz ta' kuntratti pubbliċi. Dan ix-xogħol jirrigwarda t-traduzzjoni lejn il-Malti ta' testi ġuridiċi miktuba fl- Ispanjol, l-Ingliż, it-Taljan, il-Ġermaniż u l-Franċiż. L-assenjazzjoni tax-xogħol ser titwettaq skont il-proċedura spjegata fl- avviż ta' kuntratt pubbliku fil-ĠU 2017/S 002-001545 tal-4 ta' Frar 2017 (ara l-link: http://ted.europa.eu/udl?uri=TED:NOTICE:1545- 2017:TEXT:MT:HTML). Qed tinġibed l-attenzjoni tal-applikanti għar-rekwiżit ta' diploma sħiħa fil-liġi kif infisser fil-punt III.2.3 tal-istess avviż. Għal-lottijiet Ġermaniżi u Spanjoli, japplikaw kriterji differenti. Il- fażi inizjali tal-applikazzjonijiet ser tagħlaq fit-13 ta' Frar 2017. It-tradutturi freelance huma liberi li jagħżlu minn fejn jaħdmu peress li l-kuntratti jitwettqu mill-bogħod (permezz tat-telefon, email u varji pjattaformi internet). Barra minn hekk, it-tradutturi jistgħu jagħżlu l- ammont ta' xogħol ta' traduzzjoni li jaċċettaw, skont it-termini varji, u b'hekk din it-tip ta' kollaborazzjoni tista' titwettaq bħala attività addizzjonali mill-professjonisti tal-liġi. Kull persuna kkwalifikata li tixtieq taħdem bħala traduttriċi freelance għall-kombinazzjonijiet lingwistiċi indikati fl-avviż ta' kuntratt tista' tressaq talba sabiex tipparteċipa. Avviżi ta' kuntratt li jirrigwardaw kombinazzjonijiet lingwistiċi oħra huma wkoll disponibbli fl-istess sit. Talbiet għal informazzjoni permezz ta' posta elettronika għandhom jiġu indirizzati lil: freelanceMT@curia.europa.eu.